***«******Πρακτική Άσκηση Πανεπιστημίου Πελοποννήσου ακαδ. ετών 2024-2025, 2025-2026 και 2026-2027****» με Κωδικό ΟΠΣ 6022357 στο Πρόγραμμα* ***«Ανθρώπινο Δυναμικό και Κοινωνική Συνοχή 2021-2027».***A logo with a person in the middle

Description automatically generated

**Πρόσκληση Υποβολής Αιτήσεων για την επιλογή 10 φοιτητών για το πρόγραμμα   
Πρακτικής Άσκησης μέσω ΕΣΠΑ Εαρινού εξαμήνου Ακαδ. Έτους 2024-2025**

**ΤΟΥ ΤΜΗΜΑΤΟΣ Ιστορίας, Αρχαιολογίας και Διαχείρισης Πολιτισμικών Αγαθών**

**Χρονικό διάστημα υποβολής αιτήσεων από 31.3. έως 28.4.2025 και ώρα 23:59**

**μέσω του πληροφοριακού συστήματος**

[https://praktiki-new.uop.gr/](about:blank)

**Η εκπρόθεσμη υποβολή αποτελεί αιτία αποκλεισμού από το πρόγραμμα.**

**Καλαμάτα, 31.3.2025**

Η Πρακτική Άσκηση είναι μάθημα σύμφωνα με τον οδηγό σπουδών και προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές για την πρόσβασή τους στην αγορά εργασίας. **Όλες οι αιτήσεις των φοιτητών για τις θέσεις που χρηματοδοτούνται μέσω ΕΣΠΑ, η υποβολή των δικαιολογητικών και η διαχείριση του προγράμματος γίνεται μέσω της ειδικής πλατφόρμας** [**https://praktiki-new.uop.gr/**](about:blank)**.**

 Οι φοιτητές που θα ενταχθούν στο Έργο ***Πρακτική Άσκηση Πανεπιστημίου Πελοποννήσου ακαδ. ετών 2024-2025, 2025-2026 και 2026-2027****»* για την πραγματοποίηση της πρακτικής άσκησης στον ιδιωτικό ή δημόσιο τομέα θα αποζημιωθούν με το **ποσό των 350,00€ μηνιαίως συμπεριλαμβανομένων των ασφαλιστικών εισφορών.** Ο ΕΛΚΕ του Πανεπιστημίου Πελοποννήσου αναλαμβάνει πλήρως την αποζημίωση και ασφάλιση των φοιτητών με πόρους από το πιο πάνω χρηματοδοτούμενο πρόγραμμα. Ο φορέας υποδοχής καταχωρεί στο πληροφοριακό σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση.

**Συνοπτικά τα στάδια για τη συμμετοχή των φοιτητών στην Πρακτική Άσκηση**

1. Πρόσκληση υποβολής αιτήσεων για την Πρακτική Άσκηση του Τμήματος.
2. Εμπρόθεσμη υποβολή αίτησης, κατάθεση όλων των δικαιολογητικών και επιλογή των φορέων εκ μέρους των φοιτητών στο  [https://praktiki-new.uop.gr/](about:blank)
3. Αξιολόγηση των αιτήσεων από την Επιτροπή Πρακτικής Άσκησης σύμφωνα με τα κριτήρια του Τμήματος (βλ. παρακάτω) και ανακοίνωση των προσωρινών αποτελεσμάτων στη σελίδα του μαθήματος Πρακτικής Άσκησης στο e-class (LINK) και στον ιστότοπο του Τμήματος.
4. Δικαίωμα υποβολής ενστάσεων, εκ μέρους των φοιτητών, για πέντε ημέρες μετά την ανακοίνωση των προσωρινών αποτελεσμάτων και αξιολόγηση των αιτημάτων από την Επιτροπή Ενστάσεων του Τμήματος.
5. Οριστικοποίηση των αποτελεσμάτων, κατανομή θέσεων πρακτικής άσκησης και ολοκλήρωση των ενεργειών για τη σύναψη των συμβάσεων από τα αρμόδια όργανα του Πανεπιστημίου και ακολούθως ανάληψη των καθηκόντων από τους φοιτητές.
6. Μετά την ολοκλήρωση της πρακτικής άσκησης ακολουθεί αξιολόγηση εκ μέρους όλων των συμμετεχόντων (επιβλέποντες στους φορείς, επιβλέποντες καθηγητές και συμμετέχοντες φοιτητές).
7. Σε όλα τα στάδια της οργάνωσης του προγράμματος για την πρακτική άσκηση ισχύουν ουσιαστικά κριτήρια αξιοκρατίας σύμφωνα με τα κριτήρια αξιολόγησης, καθώς και πλήρους δημοσιότητας με ανάρτηση όλων των ενεργειών στον ιστότοπο του Τμήματος.

**Υποχρεωτικές και Αναγκαίες Προϋποθέσεις για την πραγματοποίηση Π.Α. σύμφωνα με τον Οδηγό Σπουδών**

Οι υποχρεωτικές και αναγκαίες προϋποθέσεις για την πραγματοποίηση πρακτικής άσκησης καθορίζονται στον Οδηγό Σπουδών και Κανονισμό Πρακτικής Άσκησης του Τμήματος. Αναλυτικότερα δεκτές γίνονται αιτήσεις εφόσον πληρούνται τα κάτωθι κριτήρια:

* Οι φοιτητές θα πρέπει να προέρχονται από εξάμηνα κανονικής φοίτησης. Η ΠΑ είναι προαιρετική, διάρκειας δύο (2) μηνών και προσφέρεται στο Στ΄ εξάμηνο του Προγράμματος Σπουδών ως μάθημα επιλογής.
* Οι φοιτητές δεν θα πρέπει να απασχολούνται σε οποιαδήποτε άλλη εργασία.
* Οι φοιτητές που έχουν πραγματοποιήσει παλαιότερα ΠΑ δεν έχουν δικαίωμα συμμετοχής εκ νέου.
* Η παρουσία των φοιτητών στη συνέντευξη δεν είναι υποχρεωτική και ως εκ τούτου δεν είναι μοριοδοτούμενη.
* Η επιλογή των φορέων γίνεται από τους ίδιους τους φοιτητές και εγκρίνεται από τον Τμηματικό Υπεύθυνο. Οι επιτυχόντες φοιτητές σε περίπτωση που δεν έχουν βρει φορέα απασχόλησης απευθύνονται στον Τμηματικό Υπεύθυνο για να τους φέρει σε επαφή με κάποιο φορέα.
* Δεν υπάρχουν προαπαιτούμενα μαθήματα.
* Απαγορεύεται η εκπόνηση της ΠΑ σε Υπηρεσίες των Ιδρυμάτων, καθώς και σε Εργαστήρια των Τμημάτων.
* Φορέας Υποδοχής ΔΕΝ μπορεί να είναι και ο Εργοδότης.

**Απαραίτητα δικαιολογητικά με την υποβολή της αίτησης**

Με την αίτησή τους οι φοιτητές/τριες θα πρέπει να καταθέσουν:

* Υπεύθυνη Δήλωση σύμφωνα με το Υπόδειγμα (βλέπε παρακάτω:Περιορισμοί)
* ΙΒΑΝ Τραπέζης (είτε σαρωμένη φωτοτυπία της σελίδας του βιβλιαρίου τραπέζης είτε αντίστοιχη εκτύπωση από τις ηλεκτρονικές υπηρεσίες της τράπεζας όπου φαίνεται ευκρινώς το όνομα του φοιτητή/τριας και το ΙΒΑΝ, για την τράπεζα Πειραιώς μέσω του winbank web banking έχετε τη δυνατότητα να εκδίδετε άμεσα «Βεβαίωση Τήρησης Καταθετικού Λογαριασμού»). Δεν γίνονται δεκτοί λογαριασμοί τραπέζης στους οποίους η/ο φοιτήτρια/τής δεν είναι δικαιούχος ή συνδικαιούχος.
* Αριθμό Φορολογικού Μητρώου (είτε εκτύπωση από την ΑΑΔΕ της υποεπιλογής «Στοιχεία Φυσικού Προσώπου» στην επιλογή «Μητρώο & Επικοινωνία» είτε έγγραφο όπως Ε1, ή εκκαθαριστικό όπου φαίνεται το όνομα και το ΑΦΜ)
* Βεβαίωση ΑΜΑ - Απογραφή ΕΦΚΑ (όσοι φοιτητές δεν έχουν ή δεν γνωρίζουν αν έχουν **Αριθμό Συστήματος ΕΦΚΑ**(**αριθμό μητρώου ΙΚΑ)**, θα πρέπει να ακολουθήσουν τις διαδικασίες που αναφέρονται στον παρακάτω οδηγό:   
  [https://praktiki-new.uop.gr/assets/documents/ ΟΔΗΓΙΕΣ%20ΓΙΑ%20ΕΚΔΟΣΗ%20ΑΜΑ%20ΙΚΑ%20-%202020\_0.pdf](https://praktiki-new.uop.gr/assets/documents/%20ΟΔΗΓΙΕΣ%20ΓΙΑ%20ΕΚΔΟΣΗ%20ΑΜΑ%20ΙΚΑ%20-%202020_0.pdf)  
  Επίσης, για σχετική βεβαίωση δείτε στο   
  <https://www.efka.gov.gr/el/menoy/sychnes-eroteseis/asphalisi-eisphores/asphalismenoi/metroo-asphalismenon>

**Τα κριτήρια αξιολόγησης των αιτήσεων**

Η αξιολόγηση των αιτήσεων και η κατάταξη των υποψηφίων γίνεται αυτόματα από το πληροφοριακό σύστημα. Τα κριτήρια αξιολόγησης καθορίζονται στο άρθρο 3.6 του Γενικού Κανονισμού Πρακτικής Άσκησης (ΦΕΚ 1290/18.03.2025 τ B’ ) και έχουν ως εξής:

α) Σταθμισμένος Μέσος όρος (Σ.Μ.Ο.) των μαθημάτων στα οποία έχει καταχωρηθεί βαθμολογία στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο Σταθμισμένος Μέσος Όρος των μαθημάτων προκύπτει από το βαθμό κάθε μαθήματος σταθμισμένου με το φόρτο ECTS του μαθήματος. Το κριτήριο έχει βαρύτητα 50%.

β) Σύνολο Ακαδημαϊκών Μονάδων ECTS που έχει συγκεντρώσει ο φοιτητής ως ποσοστό των μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%.

γ) Το έτος σπουδών του φοιτητή. 100 μονάδες εάν ο φοιτητής βρίσκεται μέχρι το Ν έτος σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.

***Ειδικά για φοιτητές που ανήκουν σε κατηγορία ΑΜΕΑ δεν ισχύει η παραπάνω μοριοδότηση και προηγούνται στην επιλογή***

**Περιορισμοί**

Σύμφωνα με τις οδηγίες της Διαχειριστικής Αρχής του έργου Πρακτική Άσκηση, οι φοιτητές που θα κάνουν Π.Α. θα κληθούν να υπογράψουν Υπεύθυνη Δήλωση στην οποία θα δηλώνουν ότι:

1. Δεν απασχολούνται με εξαρτημένη σχέση εργασίας πλήρους ωραρίου.
2. Δεν εργάζονται ως υπάλληλοι του δημοσίου τομέα (συμπεριλαμβάνονται και τα σώματα ασφαλείας).
3. Δεν βρίσκονται στη διάρκεια της στρατιωτικής τους θητείας.
4. Δεν έχουν συμμετάσχει σε άλλο πρόγραμμα Πρακτικής Άσκησης επιδοτούμενο από το ΕΣΠΑ.
5. Δεν στοιχειοθετείται συγγένεια (Β’ βαθμού και άνω, σε ευθεία γραμμή, πλάγια γραμμή και εξ’ αγχιστείας) όπως και συζυγική σχέση με τον νόμιμο εκπρόσωπο της επιχείρησης. Επίσης, σε κάθε περίπτωση συγγένειας Β’ βαθμού και άνω όπως και συζυγικής σχέσης με άλλο πρόσωπο απασχολούμενο στον φορέα – επιχείρηση, το πρόσωπο αυτό δεν μπορεί να ορισθεί ως επόπτης εκ μέρους του Συνεργαζόμενου Φορέα.

**Υπεύθυνοι του Προγράμματος**

Σύμφωνα με την απόφαση 1/17.9.2024 της Συνέλευσης του Τμήματος έχουν ορισθεί οι ακόλουθες επιτροπές για την υλοποίηση της Πρακτικής Άσκησης.

**Επιτροπή Πρακτικής Άσκησης**

**Τακτικά Μέλη**

**1. Αθανάσιος Χρήστου, Καθηγητής**

**2. Δημήτριος Βαχαβιώλος, ΕΔΙΠ**

**3. Ανδρονίκη Μακρή, Επίκουρος Καθηγήτρια επί θητεία**

**Αναπληρωματικά Μέλη**

**1. Μαρία Κουρή, μόνιμη Επίκουρος Καθηγήτρια**

**2. Μαρία Ξανθοπούλου, μόνιμη Επίκουρος Καθηγήτρια**

**3. Φωτεινή Πέρρα, Αναπληρώτρια Καθηγήτρια**

**Επιτροπή Ενστάσεων**

**Τακτικά Μέλη**

**1. Αναστάσιος Νικολόπουλος, μόνιμος Επίκουρος Καθηγητής**

**2. Θεώνη Κολλυροπούλου, μόνιμη Επίκουρος Καθηγήτρια**

**3. Χαραλαμπία Θλιβέρη, ΕΔΙΠ**

**Αναπληρωματικά μέλη**

**1. Ευγενία Γιαννούλη, Αναπληρώτρια Καθηγήτρια**

**2. Ελένη Ζυμή, Αναπληρώτρια Καθηγήτρια**

**3. Ιωάννα Κοτσώρη, ΕΔΙΠ**

Υπεύθυνος/η Γραμματείας

**Ευαγγελία Ντόλου**